open-index/open-wikipedia-markdown huggingface dataset:
Davos Eisstadion

**Davos Eisstadion** er en skøytebane i Davos, Sveits. 

Banen ligger  moh., har naturis og er kjent for sin oljeglatte is som gir rekordforhold. Den er også kjent som en bane som kan gi håpløst ujevne forhold når solen varmer utover dagen, eller når fønvind setter inn.

Den første verdensrekorden som ble satt i Davos var Peder Østlunds 2.23,6  (7. februar 1898) på  m under VM-allround. Senere er det satt 80 verdensrekorder på enkeltdistanser her.

Davos har vært arrangørsted for internasjonale mesterskap 19 ganger (8 VM og 11 EM), med norsk vinner i 13 av disse mesterskapene. Første gang var VM i 1898, og siste gang EM i 1972. De senere årene har banen bare vært brukt i nasjonale stevner. 

## Kjente verdensrekorder fra Davos
### 500 m
* 43,4 – Oscar Mathisen – 17. januar 1914. Rekorden sto i 14 år.
* 46,4 – Laila Schou Nilsen – 30. januar 1937. Rekorden sto i 18 år.  
* 41,8 – Hans Engnestangen – 5. februar 1938. Rekorden sto i 14 år. 
* 38,9 – Hasse Börjes – 18. januar 1970. Første tid under 39 sekunder.
* 36,41 – Dan Jansen – 25. januar 1992. Siste verdensrekord satt utendørs.   

### m
*1.38,0 – Peder Østlund – 16. januar 1899. Første verdensrekord på 1000 m.  
*1.31,8 – Oscar Mathisen – 30. januar 1909. Rekorden sto i 21 år.
*1.28,4 – Clas Thunberg – 11. januar 1930. Første tid under 1.30. Rekorden sto i 25 år  
*1.38,8 – Laila Schou Nilsen – 31. januar 1937. Første tid under 1.40. Rekorden sto i 14 år.  
*1.13,60 – Eric Heiden – 13. januar 1980. Heiden senka sin egen gamle rekord med 1,39 sekunder.

### m
* 2.17,4 – Oscar Mathisen – 18. januar 1914. Forbedring av hans gamle rekord med 2 sekunder. Rekorden sto i 23 år. 
* 2.14,9 – Michael Staksrud – 31. januar 1937. Forbedring av Oscar Mathisens 23 år gamle rekord med 2,5 sekunder.  
* 2.13,8 – Hans Engnestangen – 29. januar 1939. Rekorden sto i 13 år.
* 2.02.5 - Magne Thomassen   - 05. februar 1968 
* 1.58,7 – Ard Schenk – 16. januar 1971. Første tid under 2 minutter.
* 1.54,79 – Eric Heiden – 19. januar 1980. Første tid under 1.55.

### m
* 16.57,4 – Hjalmar Andersen – 6. februar 1949. Første tid under 17 minutter.    
  
## Allround-VM på skøyter, arrangert i Davos
* 1898. Vinner Peder Østlund 
* 1908. Vinner Oscar Mathisen 
* 1928. Vinner Clas Thunberg 
* 1936. Vinner Ivar Ballangrud 
* 1938. Vinner Ivar Ballangrud 
* 1951. Vinner Hjalmar Andersen 
* 1960. Vinner Boris Stenin 

Allround-VM på skøyter for kvinner har vært arrangert 1 gang i Davos, det var i 1937. Verdensmester ble Laila Schou Nilsen, Norge.

## Allround-EM på skøyter, arrangert i Davos
* 1899. Vinner Peder Østlund 
* 1902. Vinner Johan Schwartz 
* 1904. Vinner Rudolf Gundersen 
* 1906. Vinner Rudolf Gundersen 
* 1907. Vinner Moje Öholm 
* 1929. Vinner Ivar Ballangrud 
* 1932. Vinner Clas Thunberg 
* 1937. Vinner Michael Staksrud 
* 1949. Vinner Sverre Farstad 
* 1954. Vinner Boris Sjilkov 
* 1972. Vinner Ard Schenk 

## Eksterne lenker
* ISC Davos – den lokale skøyteklubben 
* Om Davos Eisstadion på SkateResults.com
Labyrintfisker

* Belontiidae
* guramier
* klatreguramier
* kyssegurami

**Labyrintfiskene**, **Anabantoidei** (fra gresk *anabaiano* «å gå opp») er en gruppe piggfinnefisker med fire delgrupper.
 
De er utrustet for å overleve i stillestående vann med lavt oksygeninnhold med et organ kalt *[[labyrinten]]*, som de kan presse luft inn i for å nyttiggjøre seg av oksygenet. 
Da de er avhengige av god tilgang til vannflaten, holder de seg stort sett på grunt vann.

Mange arter, særlig guramier og kampfisker, er populære akvariefisk.

## Eksterne lenker
*
Carmina Burana

***Carmina Burana*** (latin, «sanger fra [Benedikt]beuren», uttales «kármina borána») er den mest omfattende samlingen av middelaldersk ikke-kirkelig, goliardisk lyrikk.
Samlingen er oppkalt etter klosteret i Benediktbeuern i Bayern, der den ble oppbevart og gjenoppdaget i 1803. Den består av om lag 320 sanger som ble samlet inn på 1200-tallet, sannsynligvis i Kärnten eller i Tirol.

Manuskriptet er datert til ca. 1225, og samlingen omfatter stort sett middelalderlatinsk (og i mindre grad middelhøytysk og provençalsk) diktning fra 1000- til 1200-tallet. *Carmina Burana* er den største samlingen av såkalte vagantviser. Kjærlighetsvisene er flest i antall, fulgt av moralsk-satiriske tekster (til dels med samfunnskritikk), drikkeviser, lekeviser med mere. Like variert er den dikteriske kvaliteten, som veksler mellom strenge antikke heksametere, gjennomførte lyriske kunstverker og ubehjelpelige folkelige rimerier. Stort sett inneholder samlingen bare sangenes tekster, men noen få melodier er også bevart.

## Carl Orffs ''Carmina Burana''
: Utdyping Carmina Burana (Orff)
*Carmina Burana* er blitt berømt gjennom den tyske komponisten Carl Orff, som satte musikk til et utvalg av tekstene. O Fortuna er kanskje det mest kjente av disse.

Orff klarte med dette utvalget å gjenskape originalsamlingens spekter av stemninger. Selv om Orffs enkle, men likevel mektige musikk vekker sterke assosiasjoner til middelalderen, var det for ham ikke noe mål å rekonstruere historisk korrekte melodier. Han skapte istedenfor en enhetlig stemning med verket sitt, der kor, soli og instrumentale stykker inngår i en dramatisk helhet. Verket, som fikk undertittelen *Cantiones profanae cantoribus et choris cantandae comitantibus instrumentis atque imaginibus magicis* («verdslige sanger for soli og kor med instrumentalakkompagnement og med bilder»), ble uroppført i 1937. Orff regnet det selv som sitt viktigste verk.

## Eksterne lenker
* 
*
Møll

**Møll** er en uformell gruppering på mindre sommerfuglerarter som ofte er aktive om natta. Mange møllarter faller under familien ekte møll, som for eksempel klesmøll, pelsmøll og rugmøll.

Betegnelsen er omtrent sammenfallende med **småsommerfugler** («Microlepidoptera»), en parafyletisk gruppe av alle sommerfugler som ikke hører til storsommerfuglene.

## Liste over møll
Grupper som vanligvis regnes som møll og som har et norsk navn, er:

* bladhulmøll (Heliozelidae)
* bladminérmøll, bladmøll (Gracillariidae) 
* bloddråpesvermere (Zygaenidae)
* breimøll (Choreutidae)
* bronsemøll (Roeslerstammiidae)
* båndmøll (Autostichidae)
* båtmøll (Gelechiidae)
* dorskmøll (Chimabachidae)
* dråpemøll (Scythrididae)
* dvergmøll (Nepticulidae)
* edelmøll (Agonoxenidae)
* ekte møll (Tineidae)
* eikemøll (Carcinidae)
* engmøll (Acrolepiidae)
* fingermøll (Alucitidae)
* fjærmøll (Pterophoridae) 
* flatmøll (Depressariidae)
* flekkmøll (Incurvariidae)
* glansmøll (Cosmopterigidae)
* glassvinger (Sesiidae)
* grasmøll (Elachistidae)
* halvmøll, motter (Crambidae)
* hvitmøll (Opostegidae)
* kjevesommerfugler, kjevemøll (Micropterigidae)
* klokkemøll (Cryptolechiidae)
* knoppmøll (Prodoxidae)
* kommamøll (Glyphipterigidae)
* korsblomstmøll (Plutellidae)
* lansettmøll (Schreckensteiniidae)
* luggmøll (Tischeriidae)
* pyralider (Pyralidae)
* nattlysmøll (Momphidae)
* praktmøll (Hypertrophidae)
* prydmøll (Oecophoridae)
* purpurmøll (Eriocraniidae)
* rotetere (Hepialidae)
* rørmøll (Amphisbatidae)
* rubladmøll (Ethmiidae)
* sekkmøll (Coleophoridae)
* sekkspinnere (Psychidae)
* sigdmøll (Ypsolophidae og Ochsenheimeriinae) 
* skyggemøll (Blastobasidae)
* smalmøll (Batrachedridae)
* sneglespinnere (Limacodidae)
* sotmøll (Lypusidae)
* spinnmøll (Yponomeutidae og Argyresthiinae) 
* sprikmøll (Stathmopodidae)
* svepemøll (Adelidae)
* sølvmøll (Lyonetiidae)
* tannmøll (Epermeniidae)
* tresommerfugler, tredrepere (Cossidae)
* viftemøll (Douglasiidae)
* viklere (Tortricidae)
* vindelmøll (Bedelliidae)
* øyelokkmøll (Bucculatricidae)

## Referanser
Trilogi

En **trilogi** er en samling av tre kunstneriske verker, vanligvis innen litteratur, film eller musikk. Avsnittene i trilogien har noe til felles, som regel en handling som løper over de tre delene, skjønt det også finnes trilogier med en tematisk eller mer abstrakt sammenheng.

I den greske antikkens litteratur ble trilogiformen mye benyttet av tragedieforfatterne (Aiskhylos, Sofokles, Evripides) i det 5. århundre f.Kr. Skuespillene ble fremført på festivaler (for eksempel Dionysia) med tre tragedier på tre påfølgende dager, og avsluttet med et satyrspill den fjerde dagen.

## Eksempler på trilogier

**[[Orestien]]* av Aiskhylos (458 f.Kr.)

**[[Arn-trilogien]]* av Jan Guillou (1998-2000)
**[[August-trilogien]]* av Knut Hamsun (1927-33)
**[[Bartimaeus-trilogien]]* av Jonathan Stroud (2003-05)
**[[Den mørke materien]]* av Philip Pullman (1995-2000)
**[[Kristin Lavransdatter]]* av Sigrid Undset (1920-22)
**[[Millennium-trilogien]]* av Stieg Larsson (2005-07)
* Ragnar Kvam jr.s bøker om Thor Heyerdahl (2005-13)
* Andvake-trilogien av Jon Fosse (2007-2014)

**[[The Addams Family]]*
**[[Austin Powers]]* 
**[[Blade]]*
**[[Crocodile Dundee]]*
**[[Doctor Dolittle]]*
**[[I Know What You Did Last Summer]]*
**[[The Matrix]]*
**[[The Mummy]]*
**[[Ocean's Eleven]]*
**[[Pirates of the Caribbean]]*
**[[Scream]]*
**[[Slipp Willy fri]]*
**[[Stuart Little (film)|Stuart Little]]*
**[[Spider-Man]]*
**[[The Terminator]]*
**[[Tilbake til fremtiden]]*
*Coppolas *[[Gudfaren]]*-trilogi.
*Krzysztof Kieślowskis *[[Tre farger-trilogien|Tre farger]]*-trilogi: *[[Blå (film)|Blå]], [[Hvit (film)|Hvit]], [[Rød (film)|Rød]]*
*Baz Luhrmanns *Red Curtain*-trilogi: *[[Strictly Ballroom]], [[Romeo + Juliet]], [[Moulin Rouge!]]*
*Lars von Triers *Europa*-trilogi og *Guldhjerte*-trilogi 

## Tilsvarende begreper
* En *tetralogi* (eller *kvadrologi*) består av fire deler
* En *pentalogi* består av fem deler 
* En *hexalogi* består av seks deler
* En *heptalogi* består av sju deler

## Se også
* Triptyk
Harald A. Nissen

**Harald August Nissen** (født 3. mai 1963 i Oslo) er en norsk politiker, artist og aktivist fra Trondheim. Han var nasjonal talsperson for Miljøpartiet De Grønne fra 2011 til 2014. I periodene 2011–2015 og 2015–2019 var han bystyrerepresentant for MDG i Oslo. Han har vært doktorgradsstipendiat i middelalderhistorie ved NTNU.

## Musiker og aktivist for Svartlamon
Nissen har vært vokalist i Det Glade Vanvidd og Albino Slug. Mens han bodde i Trondheim var han aktiv på det selvstyrte ungdomshuset Ungdom For Fri Aktivitet (UFFA) og ungdomshusets avis ''Folk & Røvere''. Han er også med i performance-gruppa The Four.

Han har vært talsmann for beboerne på Svartlamon og var en drivkraft i arbeidet for å bevare bydelen. Etter at Svartlamoen fikk avtale med Trondheim kommune ble han leder for Svartlamoen Næringsstiftelse, som forvalter konsertlokaler og annet næringsareal i bydelen.

## Politiker for MDG
Nissen har lenge vært aktiv i Miljøpartiet De Grønne. Fra 1991 var han varamann for Jan Bojer Vindheim til bystyret i Trondheim. Fra  2003 til 2011 hadde han fast plass, og var den siste tiden leder for  Kultur-, idrett- og friluftslivskomitéen, samt varamedlem til formannskapet. I april 2011 ble Nissen valgt til nasjonal talsperson for partiet sammen med Hanna Marcussen, et verv han hadde i tre år.

Etter å ha flyttet til Oslo ble han nominert som førstekandidat på MDGs valgliste i byen. Han ble valgt som den aller første bystyrerepresentanten for MDG i hovedstaden, og var MDGs eneste representant i Oslo bystyre i perioden 2011–2015. Han ble gjenvalgt høsten 2015, og fikk plass i byutviklingskomiteen; senere i perioden ble han leder for leder for kultur- og utdanningskomiteen. Han var også MDGs gruppeleder i bystyret fra 2015 til 2019.

I januar 2023 ble Nissen nominert av MDG i bydel Gamle Oslo til en plass på MDGs Oslo-liste før kommunevalget 2023–2027, men Nissen stod ikke på den endelige valglisten høsten 2023.

## Familiebakgrunn
Han er sønn av heraldikeren Harald Nissen og tilhører slekten Nissen fra Sønderjylland.

## Referanser


## Eksterne lenker
*
Tommy Taylor

**Thomas «Tommy» Taylor** (født 29. januar 1932, død 6. februar 1958) var en britisk fotballspiller. Taylor var en svært målfarlig spiss, som scoret 128 mål på 189 førstelagskamper for Manchester United før han omkom i München-ulykken. Han scoret også 16 mål på 19 kamper for .

Taylor ble født i Barnsley, og startet fotballkarrieren i sin lokale klubb Barnsley FC. Han debuterte for klubben i 1950, og scoret over 30 mål på litt i overkant av to sesonger. Våren 1953 ble han kjøpt av Manchester United, hvor han scoret to mål i debuten. Taylor debuterte på landslaget samme år, og spilte to kamper i VM-sluttspillet i 1954, uten å komme på scoringslisten.

Sesongen 1955/56 scoret Taylor 26 ligamål, og ble ligamester for første gang. Sesongen etter stoppet han på 22 mål, var med på å vinne enda et ligamesterskap, og nådde semifinalen i Serievinnercupen. Sesongen 1957/58 skulle klubben gjøre et nytt forsøk på å vinne Europacupen. Taylor måtte gå målløs av banen i det som skulle vise seg å være hans siste kamp, men United klarte likevel å vinne 5-4 sammenlagt mot jugoslaviske Crvena Zvezda, og sikret avansement til semifinalen. Tommy Taylor omkom i München-ulykken på vei hjem. 20 andre mennesker mistet også livet i flyulykken.

## Referanser


## Eksterne lenker
* 
* Tommy Taylors profil på united.no
Roger Byrne

**Roger William Byrne** (født 8. februar 1929, død 6. februar 1958) var en britisk fotballspiller. Han var venstreback og kaptein på Manchester Uniteds storlag på 1950-tallet, og var også fast på . 

Talentspeidere klarte aldri å oppdage ham, men Byrne ble hentet til United i 1949 fra en lokal amatørklubb. Han debuterte for klubbens førstelag i 1951, og ble ligamester samme sesong. Han debuterte på landslaget i 1954, og spilte samtlige kamper i VM-sluttspillet samme år. Omtrent på samme tid ble Byrne utnevnt til kaptein i Manchester United, og han spilte nesten samtlige kamper da United ble ligamestere to sesonger på rad i 1955/56 og 1956/57.

Til sammen spilte Byrne 280 førstelagskamper for Manchester United, og scoret 19 mål. På det engelske landslaget spilte han 33 kamper. Byrne omkom i München-ulykken i 1958, to dager før det som ville vært hans 29-årsdag. Hadde det ikke vært for flyulykken kunne han sett sin kone igjen, og hun ville dermed hatt anledningen til å fortelle ham at hun ventet barn.

## Referanser


## Eksterne lenker
* 
* Profil på united.no
Bill Foulkes

**William Anthony Foulkes** (født 5. januar 1932 i St. Helens, død 25. november 2013 i Manchester) var en engelsk fotballspiller som etter å ha vært profesjonell fotballspiller i England ble fotballtrener i Norge.

Foulkes var midtstopper på Manchester United i 18 sesonger, og er spilleren med tredje flest kamper for klubben gjennom tidene. Foulkes overlevde München-ulykken, og var med på å vinne Serievinnercupen ti år senere.

## Fotballkarriere i England
Foulkes ble profesjonell i Manchester United i 1951, etter å ha spilt amatørfotball i Liverpool. Han debuterte på klubbens førstelag i 1952, og ble fast på laget fra og med 1953/1954-sesongen. Han var med på å vinne to strake ligamesterskap, i 1955/1956 og i 1956/1957, og spilte sin første og eneste landskamp for  i 1955.

Foulkes slapp fra flyulykken i München i 1958 med bare lettere skader, og spilte fotball igjen bare to uker senere, da United spilte sin første kamp etter ulykken. Til tross for at United stilte med et nesten helt nytt lag, og til tross for den påkjenningen det må ha vært å spille fotball kort tid etter at sju lagkamerater hadde mistet livet (Duncan Edwards var på dette tidspunktet fortsatt i live), vant klubben 3-0 mot Sheffield Wednesday.

Lagets manager Matt Busby bygget etterhvert opp et nytt storlag, og Foulkes ble ligamester for tredje gang i 1964/1965. Det ble et nytt ligamesterskap i 1966/1967, og sesongen etter &ndash; ti år etter flyulykken &ndash; gikk United helt til topps i Europacupen for serievinnere. Foulkes og Bobby Charlton var da de eneste gjenværende spillerne fra 1958-laget.

I 1970, etter nesten 20 år på Old Trafford, la Foulkes opp som profesjonell fotballspiller. Han hadde da spilt 688 førstelagskamper, derav 563 i ligaen, for klubben &ndash; og var med det spilleren med flest kamper for United gjennom tidene. Den rekorden ble slått et par år senere av hans mangeårige lagkamerat Bobby Charlton. Noen stor målscorer var imidlertid Bill Foulkes aldri; i løpet av sin lange karriere scoret han bare ni mål.

## Fotballtrener i Norge
I Norge var han trener i IL Bryn, Steinkjer FK, Viking FK og Lillestrøm SK.

## Referanser


## Eksterne lenker
* 
* 
*
Volterra

**Volterra** er en by i den italienske provinsen Pisa i Toscana. Byen ligger ca. 50 km syd for Pisa og ca. 50 km fra havet. Volterra har 11&nbsp;267 (2001) innbyggere (ned fra 13&nbsp;800 i 1991).

## Historie
Volterra har en lang historie. Etruskerne har hatt bosettinger i området fra det 8. århundre f.Kr. De bygget forsvarsanlegg på toppen av en kolle i det 4. århundre f.Kr. Volterra ble en av etruskernes 12 bystater som *Velathri*. Med kobber og sølv tilgjengelig i området, rike skoger og et godt landbruk fikk området en god vekst.

Romerne tok herredømme i området og i 260 f.Kr. byttet byen navn til Volaterrae.

Til å begynne med var forholdet til Roma godt, og i noen år hadde innbyggerne rett til romersk borgerskap. De havnet på tapende side i borgerkrig, og mistet sine rettigheter. Takket være Cicero ble ikke sanksjonene verre enn at Volterra kunne fortsette sin velstand. Byens teater stammer fra denne tiden.

## Referanser


## Eksterne lenker
*
Eddie Colman

**Edward «Eddie» Colman** (født 1. november 1936, død 6. februar 1958) var en britisk fotballspiller. Colman var midtbanespiller på Manchester Uniteds storlag på siste halvdel av 1950-tallet, og var den yngste spilleren som omkom i München-ulykken. Han var med på å vinne to ligamesterskap før sin altfor tidlige død i 1958.

Colman debuterte for Manchester United i 1955 etter å ha gått gradene i klubbens egen juniorstall. Han ble raskt fast på laget, og dannet et glimrende sentralt midtbanepar sammen med Duncan Edwards. Colman beskrives som en svært teknisk begavet spiller, og ble ansett for å være en fremtidig landslagsspiller. Han var imidlertid ikke spesielt målfarlig, og scoret bare to mål på de 108 kampene han rakk å spille i United-trøya.

## Referanser


## Eksterne lenker
*
Tisza

**Tisza** (ungarsk) (ukrainsk: Тиса (*Tysa*); rumensk, slovakisk og serbisk: *Tisa*, tysk: *Theiss*) er den lengste sideelven til Donau og en av de største elvene i Sentral-Europa. Elven har en samlet lengde på 966 kilometer og et tilsigsområde på 157&nbsp;186 km².

Elven har sin kilde i Skogkarpatene i Ukraina og renner derfra i en stor bue vest- og sørover gjennom Ungarn og Serbia. I Romania og Slovakia utgjør Tisza deler av landenes grenser. I nedre løp er Tisza grenseelv mellom de historiske regionene Bačka og Banat, og den munner ut i Donau i det sentrale Vojvodina i Serbia. Dette området kalles Potisje.

I antikken var elven også kjent som *Tisia* og på latin kalles den *Tissus*, *Tisia* eller *Pathissus*. I bronse- og jernalderen var elven grensen for hvor langt nomadiske stammer østfra normalt rykket fram under folkevandringer mot Europa.

## Referanser


## Eksterne lenker
*
Mark Wright

**Mark Wright** (født 1. august 1963 i Berinsfield) er en britisk tidligere landslagsspiller i fotball. Han har også vært manager for flere engelske fotballklubber, sist for Chester City FC.

## Biografi
### Spiller
Mark Wright skrev sin første fotballkontrakt med Oxford United i 1980. Han ble værende i denne klubben fram til mars 1982 da Southampton FC kjøpte han for £ 80 000. Southampton var hans arbeidsgiver i over fem år, og han fikk også sin engelske landslagsdebut i denne perioden. Det skjedde 2. mai 1984 i en kamp mot . Hans neste klubb ble Derby County FC som kjøpte han for £ 760 000 den 27. august 1987. Kjøpssummen var da ny klubbrekord for klubben fra Øst-Midlands. Fram til 1991 spilte over 150 kamper for Derby før Liverpool FC kjøpte han for £ 2,2 millioner 15. juli 1991. Etter 7 sesonger, og over 200 kamper for Liverpool, la han opp 35 år gammel i 1998. 

Han spilte totalt 45 landskamper, og scoret 1 mål for .

### Manager
Hans første jobb som manager var i Southport FC. Han overtok jobben da laget lå i bunnstriden i Football Conference, men greide å føre laget opp i toppen allerede i sin første sesong.  
Sin første jobb som manager i The Football League fikk han i mai 2001. Det var i klubben han hadde startet sin spillerkarriere, Oxford United. Oppholdet her ble kortvarig, og han leverte sin oppsigelse i november 2001. Allerede i januar året etter fikk han en ny jobb. Denne gang var det Football Conference laget Chester City som ansatte han. Da han fikk jobben lå klubben i nedrykkstriden, men med Mark Wright som manager gikk det bedre for klubben. En plass midt på tabellen i 2001/02 sesongen ble forbedret til tap i playoff i 2002/03. Sesongen etter endte laget på førsteplass i Football Conference og opprykk til Football League Two.  
I august 2004 valgte Wright overraskende å trekke seg fra jobben som managere i Chester City rett før 2004/05 sesongen startet. 

Den 31. mai 2005 ble han manager for Peterborough United FC som hadde rykket ned fra Football League One i 2004/05 sesongen, og han var manager for denne klubben fram til januar 2006. I februar 2006 ble han for andre gang manager for Chester City.

## Karriere som spiller
### Klubblag

## Karriere som manager

### Klubblag

## Referanser


## Kilder
* Mortimer, Gerald (2004): *The Who´s Who of DERBY COUNTY*.  Breedon Books Publishing, Derby. ISBN 1-85983-409-4 
* Rollin, Jack (1998): *ROTHMANS BOOK OF FOOTBALL RECORDS*.  Headline Book Publishing, London. ISBN 0-7472-1954-0

## Eksterne lenker
*
Dracula jager Frankenstein

***Dracula jager Frankenstein*** er en science fiction-grøsser fra 1970 regissert av Tulio Demicheli og Hugo Fregonese. Filmen er en samproduksjon mellom Spania, Vest-Tyskland og Italia. 

Filmens spanske tittel er *Los Monstruos del terror*, den tyske er *Dracula jagt Frankenstein* og den italienske er *Operazione terrore*. Den er også kjent under den engelskspråklige tittelen *Assignment: Terror.*

## Historien
Romvesener fra en døende verden planlegger å ta kontroll over jordkloden. De bringer til live to døde vitenskapsmennesker, «Dr. Odo Warnoff» og «Maleva Kerstein» og bruker deres kunnskap til å reskape ulike jordlige monstre, inkludert varulven «Waldemar Daninsky», Frankensteins monster (begge spilt av Jacinto Molina), mumien «Tao-Tet» og vampyren «Count de Meirhoff». Romvenene planlegger å bruke disse skapningene til å ta over menneskeheten, ved å bruke folks egne primitive overtro mot dem. Det var også planlagt at en Golem skulle være et av monstrene i filmen. Men dette gikk ikke på grunn av budsjett-problemer.

Romvesenene ønsker også å finne ut hvorfor disse monstrene kan virke så skremmende for jordboerne. Som referanse bruker romvesenene en bok med tittelen «The Anthology of the Monsters» skrevet av en professor Ulrich von Farancksalan, som også var skaperen av Frankenstein-monsteret i denne filmen. Men historien ender med at varulven Waldemar Daninsky redder verden, ved å ødelegge de tre andre monstrene i nærkamp. Til slutt ødelegger han romvesenets underjordiske base. Imidlertid blir Waldemar skutt og drept av en kvinne, som elsker ham nok til å gjøre slutt på alle plagene hans.

## Rolleliste

## Se også
* Liste over Frankenstein-filmer

## Referanser


## Eksterne lenker
*
Liam Whelan

**William (Liam) Augustine Whelan** (født 1. april 1935, død 6. februar 1958) var en irsk fotballspiller. Whelan var indre høyre i Manchester United, hvor han hadde en imponerende målstatistikk. Han var med på å vinne to ligamesterskap før han omkom i München-ulykken.

Liam Whelan kom til United i 1954 fra klubben Home Farm FC i hjembyen Dublin. Han debuterte for United mot slutten av 1954/55-sesongen. De to første sesongene gikk han mye inn og ut av laget, men fra og med 1956/57-sesongen var han førstevalg på laget, og ble klubbens toppscorer samme sesong, med 26 ligamål. 

Midtveis i 1957/58-sesongen, til tross for meget god uttelling foran mål, mistet Whelan plassen på laget til fordel for Bobby Charlton. Whelan var likevel med på den skjebnesvangre turen til Beograd som reserve, og ble drept momentant da flyet styrtet etter tanking i München på veien hjem. Han rakk å spille 95 førstelagskamper for United, og scoret 52 mål. Han spilte også fire landskamper for .

## Referanser


## Eksterne lenker
*
Mark Jones

**Mark Jones** (født 15. juni 1933, død 6. februar 1958) var en britisk fotballspiller. Jones var midtstopper på Manchester Uniteds storlag på 1950-tallet, og var med på å vinne to ligamesterskap før han omkom i München-ulykken.

Jones kom fra Uniteds egen juniorstall, og debuterte på klubbens førstelag allerede i 1950. Det var imidlertid først da veteranen Allenby Chilton forlot klubben i 1955 at han etablerte seg på laget. Jones ble ligamester i 1955/56 og 1956/57, og spilte til sammen 121 førstelagskamper for United. Han ble aldri landslagsspiller.

## Referanser


## Eksterne lenker
*
David Pegg

**David Pegg** (født 20. september 1935, død 6. februar 1958) var en britisk fotballspiller. Han var venstre kantspiller på Manchester United før han omkom i München-ulykken. Han fikk også med seg én kamp for .

Pegg kom fra klubbens egen juniorstall, og debuterte for United i desember 1952. Han var en veldig gjennombruddshissig spiller; løpssterk og med gode pasninger. Det sies at Real Madrid kjøpte en høyreback bare for å kunne passe på ham de få gangene de møttes. De første sesongene fikk han relativt lite spilletid, men fra og med 1955/56-sesongen var han fast på laget. Han ble engelsk ligamester i 1955/56 og 1956/57, og rakk å spille 153 førstelagskamper for United, hvor han scoret 28 mål.

## Referanser


## Eksterne lenker
*
Geoff Bent

**Geoff Bent** (født 27. september 1932, død 6. februar 1958) var en britisk fotballspiller. Han var venstreback, spilte for Manchester United, og omkom i München-ulykken. I sin kortvarige karriere spilte Bent tolv førstelagskamper for United.

Bent spilte stort sett på Uniteds reservelag, og hadde ikke spilt førstelagsfotball på nesten et år da han ble med på den skjebnesvagnre turen til Beograd. Sannsynligvis ville han ikke vært med på turen i det hele tatt hvis ikke Uniteds ordinære venstreback, Roger Byrne, hadde fått seg en smell i ligakampen mot Arsenal FC noen dager i forveien, slik at det var usikkert om han ville bli kampklar til Europacupkampen mot Crvena Zvezda. Byrne ble imidlertid friskmeldt, og spilte kampen. Bent måtte se kampen fra benken, og omkom på tilbaketuren.

## Referanser


## Eksterne lenker
*
Edgar Wright

**Edgar Howard Wright** (født 18. april 1974) er en britisk regissør. Han er mest kjent for sitt arbeide med serien *[[Speisa]]* og filmene *[[Shaun of the Dead]]* og *[[Hot Fuzz]]*.

Wright startet å lage amatørfilmer i en alder av 14, og som 20-åring lagde han en westernparodi, *A Fistful of Fingers*, som ble satt opp med en begrenset distribusjon på kino og som ble vist på Sky Movies. Han fulgte opp med å regissere en rekke komedieprogram for TV, og i 1999 regisserte han første sesong av *[[Speisa]]*, skapt av Simon Pegg og Jessica Hynes. Han filmet serien med kamerabruk lånt fra skrekkfilmer, noe som gjorde serien særegen. Han dukket også opp foran kamera i småroller i serien *[[Look Around You]]*.

*[[Speisa]]s* popularitet gjorde at Wright og Pegg kunne sette drømmeprosjektet sitt til livs, den romantiske zombiekomedien *[[Shaun of the Dead]]*. Filmen er en hyllest til deres skrekkfavoritter. I 2007 lagde de politifilmhyllesten *[[Hot Fuzz]]* sammen.

## Referanser


## Eksterne lenker
* 
*
Dennis Viollet

**Dennis Sydney Viollet** (født 20. september 1933, død 6. mars 1999) var en engelsk fotballspiller. Han var spiss på Manchester Uniteds storlag på 1950-tallet. Viollet overlevde München-ulykken, og er på fjerdeplass på listen over Uniteds toppscorere gjennom alle tider. Han spilte også to landskamper for .

Viollet kom fra Uniteds egen juniorstall, og debuterte i april 1953. I årene før München-ulykken dannet han et svært målfarlig spisspar sammen med Tommy Taylor. Taylor omkom i flyulykken, mens Viollet slapp unna med lettere skader, og var tilbake på fotballbanen mot slutten av 1957/58-sesongen. 

Sesongen etter flyulykken var Viollet tilbake for fullt, og ble klubbens toppscorer de to neste sesongene. I 1959/60 scoret han hele 32 mål i ligaen, og dette er klubbrekord for antall ligascoringer i én og samme sesong. Totalt spilte Viollet 294 førstelagskamper for United, og bokførte 179 mål. Han ble noe overraskende solgt til Stoke i 1962, hvor han spilte seks sesonger, og scoret 59 ligamål.

Viollet avsluttet fotballkarrieren i USA, hvor han bodde resten av sitt liv bortsett fra et kort opphold i hjemlandet som manager for Crewe. Han var trener for en rekke amerikanske klubber, før han døde av kreft i 1999.

## Referanser


## Eksterne lenker
*
Belontiidae

* Belontiinae
** *[[Belontia]]*
* guramier (Luciocephalus/ Trichogastrinae)
** *[[Colisa]]*
** *[[Ctenops]]*
** *[[Luciocephalus]]*
** *[[Parasphaerichthys]]*
** *[[Polyacanthus]]*
** *[[Sphaerichthys]]*
** *[[Trichogaster]]*
* Macropodinae
** ''Betta''
** *[[Macropodus]]*
** *[[Malpulutta]]*
** *[[Parosphromenus]]*
** *[[Pseudosphromenus]]*
** *[[Trichopsis]]*
* Osphroneminae
** *[[Belontia]]*
** *[[Osphronemus]]*

**Belontiidae** er en gruppe labyrintfisk som består av små rovfisk i ferskvann. Hannene bygger skumrede eller er munnrugere. Innbefatter guramier og kampfisk.

Mange av artene er populære akvariefisk, og noen av de større artene brukes som matfisk.

## Eksterne lenker
*
Hamar stadion

**Hamar stadion** var et stadionanlegg i Hamar i Innlandet, med gressbane og løpebaner for friidrett og skøyter, grunnlagt 1921. Anlegget ble frem til nedleggelsen i 2011 brukt av Hamar Idrettslag (HIL). Etter nedleggelsen ble tomten solgt til Centrumgården AS og ryddet, og kjøpesenteret CC Hamar åpnet 11. november 2014 etter om lag to års byggetid. 

## Historikk
Mest kjent var Hamar stadion som mangeårig arena for nasjonale og internasjonale skøytestevner. Banens dekke var naturis, og hadde i alle år kunnet tilby stabile og gode isforhold med tanke på skøyteløp. Det første internasjonale mesterskapet på Hamar stadion var EM i 1923, deretter ble EM arrangert her ytterligere tre ganger: 1934, 1948 og 1953. Hamar stadion var vertskap for VM to ganger for menn (1952 og 1985) og to ganger for kvinner (1980 og 1991).

Etter at Hamar Olympiahall (Vikingskipet) ble åpna i 1993 ble det ikke arrangert noen større stevner på Hamar stadion, men banen ble brukt til å spille bandy (HIL), samt at den ble stilt til disposisjon for byens skoler.


File:Hamar skøytebane. - no-nb digifoto 20160519 00004 NB NKF P 05 A 006.jpg|«Hamar skøytebane» 1965
Fil:Lodowisko.Hamar1996.jpg|Aktivitet på Hamar stadion i februar 1996


### Verdensrekorder
Det ble satt flere verdensrekorder på Hamar stadion, blant annet på 3000 meter (Michael Staksrud 1933), 5000 meter (Max Stiepl under EM i 1934) og to ganger på 10 000 meter. Den 3. mars 1940 gikk Charles Mathisen på 17.01,5, en rekord som sto i ni år. En uke før Vinter-OL 1952 gikk Hjalmar Andersen på 16.32,6 på Hamar stadion, en tid som ikke ble forbigått før under Vinter-OL 1960 i Squaw Valley.

## Se også
* CC Stadion, kjøpesenter på tomta til tidligere Hamar stadion
* Briskeby Stadion, hjemmebanen til fotballaget Hamarkameratene, opprinnelig anlagt 1936
* Vikingskipet (Hamar olympiahall), skøytehall i Åkersvika i Hamar, bygd i 1992 til OL på Lillehammer 1994

## Eksterne lenker
* 
*
Harald Nissen

**Harald Nissen** er navnet til flere personer:

* Harald A. Nissen, politiker i Trondheim
* Harald Nissen (xylograf), norsk xylograf
* Harald Nissen (heraldiker), norsk bibliotekar og heraldiker, Trondheim
Shaftesbury Avenue

**Shaftesbury Avenue** er en bred gate i London, med navn etter Anthony Ashley Cooper, 7. jarl av Shaftesbury. Den går i nordøstlige retning fra Piccadilly Circus til New Oxford Street, og krysser Charing Cross Road ved Cambridge Circus.

Gaten ble anlagt av Metropolitan Board of Works i annen halvdel av det 19. århundre for å forbedre flyten i trafikken. Shaftesbury Avenue regnes gjerne som hjertet i West Ends teaterdistrikt, og gateskiltene i områder har påskriften «Theatreland». Flere av de mest kjente teatrene i London ligger langs gaten, som Lyric, Apollo, Gielgud og Queen's på nordsiden mellom Piccadilly Circus of Charing Cross Road. Ved Cambridge Circus ligger det store Palace Theatre og i nordøst-enden ligger Shaftesbury Theatre. Man finner også Trocadero, en tidligere restaurant og *music hall* som nå er et kjøpesenter.
Per Edgar Kokkvold

**Per Edgar Kokkvold** (født 1946) er en norsk journalist og tidligere redaktør. Han var generalsekretær i Norsk Presseforbund fra 1996 til 2013. 

I sin tidlige karriere jobbet han som journalist i utenriksredaksjonen i *[[Arbeiderbladet]]*, senere som utenriksredaktør (1984&ndash;1991). I perioden 1994-1996 var han leder for Pressens Faglige Utvalg, og fra 1996 til 2013 var han generalsekretær i Norsk Presseforbund. Han var leder av Kringkastingsrådet fra 2014 til 2018.

I 2006 fikk han mye medieomtale på grunn av sin støtte til trykkingen av de såkalte Muhammedkarikaturene. Han fikk også mye oppmerksomhet da han i 2009 var med på å felle Otto Jespersen for jødehets etter en av hans monologer i humorprogrammet *[[Torsdagsklubben]]*. Flere mente at Kokkvold i denne saken opptrådte dobbeltmoralsk og at han hadde misforstått uttalelsene. 

I 2013 ble han tildelt Fritt Ords honnør for hans «prinsippfaste forsvar for ytringsfriheten, også under mangeårige drapstrusler, og for hans mange og skarpe kommentarer til journalistisk praksis som bidrag til pressens selvkritikk og selvregulering.»

Han ble sammen med Kristin Solberg tildelt den første Gunnar Sønstebys minnepris i 2015.

## Referanser


## Eksterne lenker

*Per Edgar Kokkvold - Store norske leksikon
Alessandro Antonelli

**Alessandro Antonelli** (1798&ndash;1888) var en ledende arkitekt på 1800-tallet.

Etter arkitekturstudier i Torino avla han også ingeniøreksamen der i 1824. Han fortsatte med eksamen i geometri i Roma i 1828. I 1831 ble han engasjert av byen Novara som byplanlegger for å ombygge den indre bykjerne. I 1836 ble han professor ved kunstakademiet i Torino. 

Hans første hovedbedrift var å fullføre kirken San Gaudenzio i Novara. Dette begynte han med i  1841, og i 1878 ble han ferdig. Fra 1854 ledet han ombygningen av den katolske katedralen i Novara. 

I 1857 og 1862 fulgte nye byplanleggingsprosjekter i Novara og Ferrara. 

Høydepunktet for hans virke ble Mole Antonelliana i Torino. Dette skulle egentlig bli den jødiske synagoge i byen, men etter hvert som dimensjonene på byggverket bare ble større og større, ville ikke den jødiske forsamling være byggherre lenger. I 1888, samme år som Mole Antonelliana ble ferdig, døde han i en alder av 90 år i Torino.

## Referanser
Volvo V50

**Volvo V50** er en mindre stasjonsvogn fra Volvo som ble introdusert i 2003. Bilmodellen er en stasjonsvognversjon av Volvo S40, og som ligner på Volvo V70.

Bilen er basert på *Volvo P1*-plattformen, som deles med Mazda 3 og den nye Ford Focus. Ford Motor Companys *Premier Automotive Group* monterer V50 på Volvos fabrikk i Gent, Belgia. *Volvo Cars Special Vehicles* har også produsert en konseptbil basert på V50, **V50 SV**. Den var utstyrt med en 340 hk motor og debuterte på SEMA Show i Las Vegas i 2004.

Toppmodellen av V50 er **T5 AWD**. Denne modellen er utstyrt med firehjulstrekk og en femsylindret, 2,5 liters rekkemotor med en lavtrykksturbo. Motoren har fire ventiler per sylinder og doble, overliggende kamaksler med variable ventiltider. Motoren har en maksimal effekt på 220 hk og maksimalt dreiemoment på 320 Nm. 

## Se også
* Volvo Personvagnar
* Volvo S40

## Eksterne lenker
*
Volvo 260

**Volvo 260**-serien er en personbil fra Volvo. Den var luksusutgaven av Volvo 240, med høyere utstyrsnivå og en sekssylindret motor. Det totale produksjonstallet var på 175&nbsp;998 stykker.

## Modellene
### Volvo 262
Basert på 242 og produsert i 3&nbsp;329 eksemplarer fra 1975 til 1977. Er forskjellig fra 262c.

### Volvo 262c
Volvo 262C, todørs coupéversjon med et lavere tak som kunne se ut som det var hentet fra en Caddilac, ble satt sammen på Bertone-fabrikken i Italia mellom 1977 og 1981. Den ble kun produsert i 6 622 eksemplarer.

### Volvo 264
Volvo 264, firedørsversjonen (Sedan), ble produsert mellom 1975 og 1982. Den kom med en V6 motor på 2,7 liter eller B27 som den ble navngitt av fabrikken, motoren ble bygget av Renault. I 1980 ble motoren oppgradert til en 2,8 liters V6, bedre kjent som B28, denne motoren ble også brukt i Volvo 760 serien. Da bilen ble introdusert kom den med flere utstyrsnivåer, 264 GLE innsprøytningsmotor bedre kjent som B27E, elektriske vinduer foran, senere ble bakvinduene også elektrisk styrt, takluke hvis det var ønsket, kom både som elektrisk og manuell styring.
Interiøret var også meget pent i 264 GLE, da velour eller skinn var de eneste valgene, dørtrekkene som kom i 264 hadde samme festene som resten av 200 flåten, men var spesielt pene i 264 GLE da en pen blanding av skinn og velour ble brukt. Bilen ble produsert i 131 690 eksemplarer.

### Volvo 265
Volvo 265, femdørsversjonen/stasjonsvogn, ble produsert mellom 1976 og 1985. Den ble produsert i 34&nbsp;357 eksemplarer.

## Motor
*B27, 2,7 liters V6 fra 1975 til 1980
**B27 A/E/F
*B28, 2,8 liters V6 fra 1980 til 1982
**B28 A/E/F
Begge motorene var produsert av PRV-fabrikken som var sameid av Peugeot, Renault og Volvo. B28 ble blant annet brukt i De&nbsp;Lorean.

## Historikk
*1975: – Volvo 264 introduseres.
*1976: – Volvo 265 introduseres.
*1976: – Volvo 262c introduseres.
*1981: – Ny front og interiør. Produksjonene av Volvo 262c stoppes i 1981.
*1982: – Produksjonene av Volvo 264 stoppes.
*1985: – Produksjonene av Volvo 265 stoppes.
Trondheim sjøflyplass, Jonsvatnet

**Trondheim sjøflyplass, Jonsvatnet** var en flyplass på Jonsvatnet i Trøndelag. Flyplassen ble drevet av Trondheim Flyklubb. Trondheim kommune ønsket å legge ned flyplassen, og den ble nedlagt i 2013. Radiokommunikasjon skjedde med Værnes kontrolltårn på frekvensene 119,40&nbsp;MHz. Avgang og landing skjedde på Litjvatnet med utflyvning over Jonsvatnet. Litjvatnet er den nordvestre delen av Jonsvatnet, adskilt fra Jonsvatnet ved sundet Valen. Litjvatnet er tillat for avgang og landing med sjøfly. Jonsvatnet er ikke tillatt for avgang og landing da det er drikkevannskilde. Det var mulig å kjøpe 95 oktan bilbensin fra eget tankanlegg. Normalt ble det operert en Cessna 180 og en Cessna 185 på Litjvatnet.

## Eksterne lenker
*  Sjøflyhavna på Jonsvannet – Trondheim Flyklubb
Voss sjøflyplass, Vangsvatnet

**Voss sjøflyplass, Vangsvatnet** er en flyplass som ligger på Vangsvatnet i Voss kommune i Vestland. Flyplassen drives av Fonnafly Sjø AS.
Norges Kampsportforbund

**Norges Kampsportforbund** (**NKF**) er et særforbund innen Norges idrettsforbund og olympiske og paralympiske komité (NIF) for idrettene taekwondo, karate, jujutsu, wushu og kendo. Forbundet ble stiftet 15. desember 1973 som *Norges Karateforbund*. I 1984 ble taekwondo tatt opp, og navnet ble endret til *Norges Karate- og Taekwondoforbund*. Jujutsu ble tatt opp i 1992, og navnet ble endret til *Norges Budoforbund*. I 2000 ble navnet endret til det nåværende *Norges Kampsportforbund*.

Norges Kampsportforbund er det største særforbundet innen kampidrett i NIF og er det eneste forbundet som har lov til å organisere offisielle konkurranser i idrettene taekwondo, karate, jujutsu, wushu og kendo. Kampsportforbundet har godkjenning fra Kulturdepartementet til å organisere kampaktivitet som tillater knockout.

## Kampsporter organisert i NKF
Per desember 2023 representerer NKF følgende kampsportvarianter:
* Aikido
* Capoeira
* Hapkido
* Jujutsu / Ju-Jitsu
* Filippinsk kampsport: Kali, Arnis, Escrima
* Karate
* Kendo
* Tradisjonell budo: Kenjutsu, Taido, Kyudo
* Krav maga
* Mixed martial arts (MMA)
* Muay thai (thaiboksing)
* ITF Taekwondo
* Taekwondo
* Wushu – Kung Fu

## Internasjonalt
Kampsportforbundet er tilsluttet følgende internasjonale IOK særforbund;
*World Taekwondo/European Taekwondo Union 
*World Karate Federation/European Karate Federation 
*Ju jitsu International Federation/Ju jitsu European Union 
*International Wushu Federation/European Wushu Federation 
*International Kendo Federation/European Kendo Federation

## Referanser


## Eksterne lenker
* Kampsportforbundet
Bøverbru flyplass

**Bøverbru flyplass** ligger på gården Søndre Stikbakke langs Smågardsvegen fra Bøverbru mot Kolbu i Vestre Toten kommune i Innlandet fylke. Flyplassen ble anlagt av gårdens eier Jan Stikbakke i samarbeide med Seilflyklubben Mjøsa. Seilflyklubben ble nedlagt i 2013. Flyplassen hadde konsesjon fra luftfartilsynet mellom 2003 og 2013.

Plassen disponeres nå av Ringerike Mikroflyklubb. Klubben har en Foxbat (NL-YRM). Flyet brukes som skolefly for mikroflysertifikat og kan leies av medlemmene. Leien er 660kr/t og instruktøren koster 300kr/t (2015). En Ikarus, Rans, ATEC Zephyr og en trike er også stasjonert på plassen.

## Flyplassdata
Rullebaneretning 18-36, lengde 600 meter, bredde 30 meter, gress, høyde 1330 fot. Radiofrekvens 123,500&nbsp;MHz for blind-rapportering. Det er ingen landingsavgift.

Ca. 8&nbsp;km mot nordvest ligger Reinsvoll flyplass som bruker samme radiofrekvens.

## Veibeskrivelse
Kjørebeskrivelse til Bøverbru: Bøverbru flyplass ligger i Vestre Toten kommune. Nærmeste tettsted er Bøverbru som ligger langs riksvei 246, som går fra Lillo ved fylkesvei 33 til Reinsvoll ved riksvei 4. Kjør ca. 1&nbsp;km på avkjøring sydover fra Bøverbru skiltet Blili. Deretter avkjøring til venstre på fylkesvei 113, skiltet Nerseth. Følg denne veien ca. 2,5&nbsp;km. Følg denne avkjøringen ca. 500&nbsp;m så er du fremme.

## Referanser


## Eksterne lenker
* Bøverbru på Norskeflyplasser.no
Volvo S60

**Volvo S60** er en kompaktbil sedan av svenske Volvo siden 2000 og er nå i den tredje generasjonen. Den produseres i Gent i Belgia.

## Motor
Volvo S60 leveres med følgende motorer:

## Historikk
*2000: Volvo S60-serien introduseres.
*2001: Serien kommer med AWD (All Wheel Drive, 4-hjulsdrift).
*2003: Firhjulstrekket får oppgradering fra viskose, til Haldex.
*2003: AWD-modellen får 2,5T-motor
*2003: R-modellen blir lansert (04 modell)
*2004: 2,4T erstattes av 2,5T, og har samme motor som R-modellen (B 5254).
*2005: T5-motoren er blitt videreutviklet, og har fått høyere effekt (fra 250 hk til 260 hk).
*2005: Facelift, nye lykter i front og bak. Lykteviskerne blir erstattet med spyler. Lakkerte lister.
*2006: Dieselmotorene får partikkelfilter og klarer nå Euro4 kravene
*2009: Siste modellår med den første S60
*2010: Produksjonen av andre generasjon S60 starter
*2017: Siste modellår med den andre S60
*2018: Produksjonen av tredje generasjon S60 starter
Hommelvik sjøflyhavn

**Hommelvik sjøflyhavn** eller **Trondheim flyhavn** var en flyplass i Hommelvik i Malvik kommune i Trøndelag.

Flyplassen ble endelig etablert i 1946 for å betjene Trondheim og omland, etter at man tidligere hadde brukt både Jonsvatnet og Ilsvikøra til sjøfly.

Bukken Bruse-ulykken 3. oktober 1948 skjedde ved at sjøflyet «Bukken Bruse», av typen Short Sandringham, havarerte. 19 mennesker omkom. Driftsikkerheten ved flyplassen ble kritisert etter ulykken, men den var fremdeles i drift til innpå 1960-tallet.
## Se også
* Trondheim sjøflyplass, Jonsvatnet

## Referanser
Volvo S80

**Volvo S80** er en kompaktbil fra Volvo. Den første modellen av S80 ble produsert fra 1998 til 2005, og var etterfølgeren til S90. Modellen er Volvos største personbilmodell. Volvo S80 var den første modellen i plattformem P2X.

Prisen på S80 var i 1999 og oppover fra kroner 750&nbsp;000 til 1&nbsp;200&nbsp;000.

I 2006 kom det en ny versjon av modellen.

## Volvo S80 (1998-2006)

## Volvo S80 (2006-2016)

## Motor
*Volvo tilbyr fem motoralternativer i den nye S80.
*En V8-motor og en rekkesekser er nye motorer som Volvo tilbyr.

*V8 – 4,4 liter, 315hk

## Historikk
*1998: Volvo S80 1. generasjon introduseres
*2005: Produksjonene av Volvo S80 1. generasjon innstilles
*2006: Volvo S80 2. generasjon introduseres og satte i produksjon
Fréjustunnelen

**Fréjus-tunnelen** (også kalt **Mont Cenis-tunnelen**) er en 13,7 km lang jernbanetunnel gjennom Alpene. Den går gjennom Mont Cenis mellom Modane i Frankrike og Bardonecchia i Italia. Den passerer under *[[Pointe du Fréjus]]* (2932 moh.) og *[[Col de Fréjus]]* (2542 moh.).

Tunnelen ble åpnet den 17. september 1871. Den er dermed den eldste av de større tunnelene i Alpene. Man hadde regnet med at byggingen skulle ta 25 år, men takket være pressbormaskineri og elektrisk tenning av eksplosiver skulle det ikke ta mer enn 14 år. Fra 1868 til 1871 var det allerede en jernbaneforbindelse som gikk over fjellene i dette området. 

Tunnelen er en del av høyhastighetsforbindelsen mellom Roma og Paris, via Torino og Grenoble.

Det er senere (1974–1980) blitt bygget en veitunnel ved siden av jernbanetunnelen. Den er 12,9 km lang (en kjørebane). Her går europavei 70.

## Referanser
Montreux

**Montreux** er en by og kommune i Sveits som er kjent for flere kulturbegivenheter, herunder Montreux Jazz Festival og, frem til 2003, *[[Festival Rose d'Or]]* (som delte ut prisen *Rose d'Or* eller Gullrosen for utmerkelser innen fjernsyn). 

## Historie
Det har bodd folk i området siden yngre bronsealder. Montreux ligger nordøst for Genèvesjøen ved veiskillet i den romerske veien fra Italia over Simplonpasset; der veiene til Gallia og Mittelland delte seg. Dette gjorde byen til et knutepunkt i Romerriket. På 1100-tallet begynte man med vindyrking i området.

## Vennskapsbyer
* Menton
* Wiesbaden 
* Chiba
 
## Referanser


## Eksterne lenker
*
Vida Vencienė

**Vida Vencienė** (skrives også **Ventsene**) (født **Vida Mogenytė**, 28. mai 1961 i Ukmergė, Vilnius) er en litauisk tidligere langrennsløper. Hun representerte Sovjetunionen da hun vant gull på 10&nbsp;km og bronse på 5&nbsp;km under OL 1988 i Calgary.

Hennes beste plassering i VM er en 7.-plass fra 30&nbsp;km i Ski-VM 1989. Ventsene har som beste verdenscup plassering en andreplass fra 10&nbsp;km i Leningrad i 1988

## Se også
* Liste over flaggbærere for Litauen under OL

## Referanser




## Eksterne lenker
*
Mathias Bonsach Krogh

**Mathias Bonsach Krogh** (født 4. oktober 1754 i Vadsø, død 2. september 1828 i Alstahaug) var en norsk geistlig og politiker.

Mathias var sønn av Troels Krog (1715–1803) og Else Marie Bonsach (1720–1793). Faren var fogd på Finnmarka. Mathias studerte i København, der han oppnådde teologisk embetseksamen i 1779.  Han var sogneprest i Lenvik (ordinert i 1781), i Vågan (1788) samt i Ørland (1798), før han 6. januar 1804 ble utnevnt til den første biskop over *[[Hålogaland bispedømme|Nordlandene og Finmarken]]*, basert i Alstahaug, der han året etter ble utnevnt til sogneprest og således virket i to embeder frem til 1812. Dette året kjøpte han Belsvåg gård og etablerte den første nordnorske bispegård, der han ble boende frem til sin død. Etter hans bortgang ble bispesetet flyttet til Tromsø. Han forestod etableringen av et av landets første bibliotek (1811).

## Politisk engasjement
Krogh var også nordnorsk politiker, og satt på Stortinget 1815&ndash;1816, der han arbeidet for det første brudd på Bergenskjøpmennenes monopol i Nordlandshandelen, da det ble gitt kjøpstadsrettigheter til Hundholmen (1816), som senere ble Bodø by. Han forfektet også et nordnorsk landvern. For sitt samfunnsengasjement, spesielt for fattigvesen og skolevesen, ble han tildelt den svenske Nordstjerneordenen (1815). Bonsak Krogh var også mottaker av Dannebrogordenen (1812). På Alstahaug kirkegård står støtten hans med inskripsjonen «..han efterlader sig verken Riigdom eller Uvenner». En byste av ham ble reist på gården Belsvåg i 1999, avduket av kongen og dronningen.

## Bonsak Kroghs brev av 1815
I 1815 skrev biskopen dette brevet i forbindelse med etableringen av Hundholmen:

## Utgivelser
* 
* 
* 
* 
* 
* 
* 
* 
:*Se [http://www.nb.no/nbsok/search?searchString=namecreators:%22Krogh,%20M.B.%22&page=0 alle digitaliserte bøker] av M. B. Krogh hos [[Nasjonalbiblioteket]]

== Referanser ==
<references/>
== Litteratur ==
* Terje Ellingsen, *Mathias Krogh* i Store norske leksikon.
* [[Hanne Vanderaas]]: *Mathias Bonsach Krogh og Belsvåg gård i Alstadhaug*, i [[Jørn Holme]]:* De kom fra alle kanter - Eidsvollsmennene og deres hus'', Cappelen Damm 2014, s. 482 - 483. ISBN 978-82-02-44564-5

## Eksterne lenker
* 
* 
* Bonsak Krogh til sine norske medborgere i anledning fedrelandets stilling den 23.07.1813
ODS

**ODS** kan referere til:

*Ofotens Dampskibsselskab
*Občanská demokratická strana, tsjekkisk politisk parti. 
*Ordbog over det danske sprog